Årsmelding 2015

Jostedal spel- og dansarlag

Styret

Erling Bjørn Vigdal, leiar

Arve Bjørn Røneid, nestleiar

Arnfinn Gjerde, kasserar

Oda Heidi Bolstad, skrivar

Solveig Spele, styremedlem

Edel Skjæret, 1. vara

Dagrun Hesjevoll, 2. vara

Valnemnd : Arne Aasen Hauge, Helene Myklemyr Bolstad og Øygunn Kjos

Revisor : Gunnar Ruud.

Årsmøtet for 2014 vart halde 11. mars 2015 på Jostedal Hotell.

Det har vore halde 11 styremøter.

Laget hadde 52 medlemmer som har betalt kontingent per. 31.12.15

Føremål Jostedal Spel- og Dansarlag

Laget skal arbeide for å samle utøvarar innan spel, dans og song, og andre interesserte for å dyrke, ta vare på og formidle vidare lokale tradisjonar innan spel, song og dans. Laget skal drive rekrutteringstiltak og opplæringsverksemd i spel, song og dans. Dei skal drive opplysningsarbeid og fremje vørdnaden for - og kjennskapen til - norsk folkemusikk og dans.

Landsfestivalen 2016:

Festivalnemnda har lagt bak seg eit år med frivillig arbeid for festivalen. Styret får fortløpande tilbakemeldingar frå nemnda om arbeidet dei legg ned for å sikre eit vellukka arrangement.

For å lukkast er vi avhengige av stor innsats frå frivillige. Gledeleg mange har meldt seg, men tilbakemeldingar frå nemnda er at det trengst endå fleire hender. Me oppmodar alle om å melde seg, og å få med fleire.

Tilskipingar:

Fylkeskappleiken 2015/DM trekkspel 20. – 21. mars.

Jostedal samfunnshus var tevlingsarena. Det vart nedlagt ein storarta dugnadsinnsats, styret fekk god hjelp og det vart danna ei Kappleiksnemd. Me fekk økonomisk støtte frå ulike hald, Luster Kommune, Sparebankstiftinga Sogn og Fjordane, Luster Sparebank, Luster Energiverk og Jostedal Helselag ytte tilskot til Fylkeskappleiken. Me har fått mange positive tilbakemeldingar for godt gjennomført arrangement, med god flyt og god lyd. I alt var det 65 påmelde startnummer på Kappleiken og 11 på DM. Kappleiken gikk med overskot kr. 37648,-

Dugnadsfest 15. mai.

Som takk for hjelpa med Fylkeskappleiken, inviterte laget alle frivillige hjelparar til dugnadsfest på Jostedal Hotell, 70 frammøtte. Programinnslag ved blant anna Rupeungane leia av Eli og Else Marie. Tora og Kristi på hardingfele og Rasmus på toradar. Gratis betasuppe til alle. Etter matøkta, var det spel og dans.

Blåkveld 6. juni.

Saman med gode vener fra Nordbygda spel- og dansarlag og Lystringen arrangerte laget blåkveld på Tørvis Hotell. Nordfjordingene var på Blåtur, og det vart ein fin kveld med fullt hus, om lag 120 deltakarar. Spelemannslaget bidrog med godt danse spel.

Folkemusikkgruppa MAAR, 14. november.

Konsert på Jostedal Hotell, 38 betalande. Oppvarming ved Mathilde Skjæret og Norill Terese Norheim. Spel og dans til musikk av Spelemannslaget etter konserten.

Julebord 19. desember.

Tradisjonelt julebord på Jostedal Hotell. Dans til musikk av To Purker og ein Gris med forsterkningar. Fullt hus med 123 gjester.

Bygdedansen

Laget har arrangert Bygdedansen ein gong i månaden om vinteren. Øving på Jostedalspringar, rull, pols, osv. Arena for Bygdedansen har vore gymsalen ved Luster Ungdomsskule i Gaupne. Har variert mellom levande musikk og musikkanlegg.

Samdansen

Medarrangør av Samdansen på Eikum ein gong i månaden om vinteren.

Deltaking på kappleikar og Landsfestivalen.

Fylkeskappleiken/DM i trekkspel, 20.–21. mars i Jostedal.

Laget hadde deltakarar i 13 klassar. Anne Lovise Drevdal og Tormod Øvrebø Øygun Kjos, og Johannes Kjos, og Laila Gjerde og Kjartan Naustdal kom på høvesvis 1., og 2., og 3. plass i pardans runddans. Kristi og Tora vann klassa for samspel junior. Hafslobelgen vann gruppespel runddans senior. I dans fele/hardingfele klasse B var det Laila Gjerde og Tormod Øvrebø som vann, og Oddbjørg Ese og Johannes Kjos vann A-klassa. Laget fekk 4. plass i lagspel bygdedans, og 6. plass i lagspel runddans. I lagdans senior vart laget nr. 4.

Landskappleiken, 22.-26. juli på Fagernes.

Kristi og Tora Bjørhusdal deltok i gruppespel junior. Kine Svori og Mathilde Skjæret debuterte i hardingfele klasse B, Mari Ormberg deltok og i denne klassa, og fekk sitt fyrste "napp" i A-klassa. Oddbjørg Ese og Johannes Kjos deltok med Jostedalspringar i dans hardingfele klasse A, og Norill Terese Norheim stilte i klassa for durspel senior.

Landsfestivalen, 5.-9. august på Lom.

Lystringen, med dansarar frå laget vann klassen for Lagdans. Anne Lovise Drevdal og Tormod Øvrebø gjekk til finalen i Pardans senior, laget hadde tre deltakarar til i klassa. Frå laget var det deltakarar i solo durspel senior, solo andre instrument med trekkspel, og gruppespel.

Vestlandskappleiken, 9.-11. oktober i Førde.

Laget hadde 5 par som deltok i klassa Pardans runddans, Oddbjørg Ese og Arne Aasen Hauge vann klassa. Deltakarar i tre danseklassar. Flott spel av juniorar, som stilte i to klassar.

Opplæring/kurs:

Hardingfelekurs med Håkon Høgemo

Jostedal Hotell 2.-4. januar, fire betalande deltakarar. Juniorane fekk og øve med Håkon.

Dans i skulen

Laget fekk tildelt Frifond midlar, øyremerka til dans i skulen. Oddbjørg Ese og Oddbjørn Skjerdal gjennomførde opplæringa på Jostedal Skule. Norill Terese Norheim og Svein Skjerdal spelte. Borna fekk lære reinlendar, og hadde reel, halling, polonese og songleikar, 3 gonger a 2 timar.

Spel- og dansehelg 31.10 - 01.11

Vidar Underseth heldt kurs for Rupeungane i spel og dans med 16 deltakarar. Han hadde og dansekurs for vaksne, her var det 12 deltakarar. Felles middag om kvelden med 22 til bords, etterpå var det dans og god stemning, til musikk av fleire grupper.

Rupeungane

Rupeungane har hatt eit godt år, leia av Eli Bjørhusdal og Else Marie Haugen. Asbjørg Ormberg hjalp til med opplæring i song. Anne Kristin Haugen Halveg har sett samen ein forenkla Jostedalsspringar, tilpassa Rupeungane, og hjalp til med opplæringa. Me har fått sjå dei framføre dans og song ved mange høver.

Ymse:

Helene Myklemyr Bolstad er nestleiar i styret i Folkorg.

Arve Bjørn Røneid har vore styremedlem i Sogn og Fjordane Folkemusikklag.

Tormod Øvrebø har digitalisert opptak frå Fylkeskappleiken i Jostedal i 1983. Cd-en er lagt fram for sal, og godt motteken.

Lagsoga er digitalisert, og årsmeldingane utlagde på heimesida.

Laget stod for sal av pølse og brus på 17.mai arrangementet i Jostedal.

Me hadde 3 deltakarar, og 2 instruktørar på Mokurset.

Laget sine juniorar får opplæring i Kulturskulen.

Mange medlemmer er ivrige deltakarar i Lystringen.

Oda Heidi Bolstad og Erling Bjørn Vigdal møtte på Landsmøtet til Folkorg i Oslo.

Laget er medlem i Luster Folkeakademi.

Luster kommune og Luster Sparebank er trufaste støttespelarar.

Frifond har løyvd eit tilskot på kr. 14000,- for 2016, som skal gå til drift av Rupeungane.

Jostedal spel- og dansarlag takkar alle frivillige som har stilt opp for laget!